Ben Affleck

Benjamin Géza Affleck američki je glumac, scenarist i režiser.Biografija na stranicibiography.com pristupljeno:11.10.2014 

 Biografija 

Majka mu je učiteljica, a otac savjetnik za probleme sa alkoholom. Ben je najstariji od trojice braće. Jedan od njegove mlađe braće također je postao glumac (Casey Affleck). Još dok je bio veoma mali, njegovi su se preselili u Boston, gdje je živio sve dok nije počeo da se bavi glumom. Tamo je upoznao i svog dugogodišnjeg prijatelja Matta Damona (Matt Damon), sa kojim će kasnije napisati a i glumiti u filmu Dobri Will Hunting ("Good Will Hunting"), koji je dobio Oskara za najbolji originalni scenarij.

 Karijera 

Nakon što je odustao od fakulteta, Ben Affleck odlazi u Hollywood. Počinje malom ulogom u TV seriji "School Ties" zajedno sa svojim prijateljem Mattom Damonom, a zatim slijede veće uloge u filmovima "Dazed and Confused" (1993.) Richarda Linklatera i "Mallrats" (1995.) Kevina Smitha.

Ubrzo nakon toga, uslijed sve manjeg izbora uloga, Affleck i Damon odlučuju da napišu scenarij u kome će njih dvojica imati glavne uloge. Preko Aflekovog brata upoznaju Gasa van Santa, na čiju preporuku njihov scenarij otkupljuje kuća "Miramax" i od tog momenta priča o problematičnom dječaku, matematičkom geniju, postaje svima znana kao "Dobri Will Hunting".

Prije realizacije ovog filma, Affleck sa Kevinom Smithom započinje snimanje drugog - pod nazivom Lud za Amy ("Chasing Amy"), poslije čega biva svrstan u grupu glumaca vrijednih spomena. Nakon uspjeha koji postiže "Dobri Will Hunting" osvojivši Oskara za najbolji originalni scenarij, Affleck i Damon automatski postaju zlatni momci Hollywooda. Na mladog glumca koji obećava pozitivno će uticati i veza sa glumicom (Gwyneth Paltrow).

Narednih godina Affleck je bio veoma zauzet, s obzirom na to da smo bili u mogućnosti da ga vidimo u čak tri velika filma kao što su: Zaljubljeni Šekspir ("Shakespeare in Love"), Fantom ("Phantom") i Armagedon ("Armageddon"). Nastavlja tim tempom, te 1999. snima: 200 cigareta ("200 Cigarettes"), Sile prirode ("Forces of Nature"), "The Boiler Room" i "Daddy and Them".Biografija na straniciwhoiswho.de pristupljeno:11.10.2014 

 Reference 

 Vanjski linkovi 


 Ben Affleck brani islam: Većina muslimana želi da ide u školu, jedu sendviče i klanjaju sa klix.ba

Kategorija:Američki glumci
Kategorija:Rođeni 1972.
Kategorija:Amerikanci porijeklom iz Engleske
Kategorija:Amerikanci porijeklom iz Škotske
Kategorija:Amerikanci porijeklom iz Irske
Kategorija:Amerikanci porijeklom iz Njemačke
Kategorija:Biografije, Berkeley (Kalifornija)
Kategorija:Američki režiseri
Kategorija:Američki scenaristi
Kategorija:Živi ljudi